Slika na kojoj se prikazuje skeč, ukrasni isječci, umjetničko djelo

Opis je automatski generiran **REPUBLIKA HRVATSKA**  
**KOPRIVNIČKO-KRIŽEVAČKA ŽUPANIJA**  
**OSNOVNA ŠKOLA KOPRIVNIČKI BREGI**  
**Adresa**: Trg svetog Roka 2, 48000 Koprivnički Bregi  
tel. 048 830 008 , 048 220 596  
**E-mail**: [ured@os-koprivnicki-bregi.skole.hr](mailto:ured@os-koprivnicki-bregi.skole.hr)  
**Web**: [www.os-koprivnicki-bregi.skole.hr](http://www.os-koprivnicki-bregi.skole.hr)

**KLASA:** 400-01/25-01/2 **URBROJ:** 2137-76-25-1  
**Koprivnički Bregi**, 07. srpnja 2025. godine

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE KOPRIVNIČKI BREGI ZA 2025. GODINU**

# PRAVNA OSNOVA ZA DONOŠENJE IZVJEŠTAJA

Temeljem Zakona o proračunu NN 144/21 te Pravilnika o polugodišnjem i godišnjem izvještaju od izvršenju proračuna i financijskog plana NN 85/23, polugodišnji i godišnji izvještaji o izvršenju financijskog plana proračunskih korisnika sastoje se od općeg i posebnog dijela te obrazloženja, a prihodi i primici, rashodi i izdaci se u njemu iskazuju na razini odjeljka ekonomske klasifikacije.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio Godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana).

**SAŽETAK DJELOKRUGA RADA**

Osnovna škola Koprivnički Bregi ima predmet poslovanja osnovno školovanje djece i mladeži sukladno Zakonu o odgoju i obrazovanju u osnovnoj i srednjoj školi. Rad škole organiziran je u matičnoj školi Koprivnički Bregi i područnoj školi Glogovac. Od školske godine 2023./2024. škola sudjeluje u Eksperimentalnom programu “ Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja”. Eksperimentalni program trajat će četiri školske godine za sve učenike od 1. do 8. razreda MŠ Koprivnički Bregi i PŠ Glogovac. Program potpore, potpomognutog i obogaćenog učenja A2 u eksperimentalnom programu cjelodnevne škole čini (uz redovitu nastavu koja suštinski predstavlja A1 – program nacionalnoga kurikuluma) obavezno dio neposrednog odgojno-obrazovnog rada škole. Program A2 provodi se u svih osam razreda osnovne škole. Strukturiran je tako da je dio programa obavezan za sve učenike, a dio se aktivnosti programa organizira prema iskazanim potrebama učenika i roditelja, na načelu dobrovoljnosti. Provodi se kroz razrednu i predmetnu razinu cjelodnevne osnovne škole.  Nastava se izvodi prema planovima i programima koje je donijelo Ministarstvo znanosti i obrazovanja, prema Godišnjem planu i programu rada Škole te Školskom kurikulumu za školsku godinu 2024./2025. U OŠ Koprivnički Bregi provodi se niz izvannastavnih aktivnosti u sklopu B1 i B2 programa. Učenici se u aktivnosti uključuju sukladno svojim interesima te tako mogu sudjelovati u raznim umjetničkim, kulturnim, društveno-humanističkim, sportskim i drugim aktivnostima.

OŠ Koprivnički Bregi pohađa 151 učenika raspoređenih u 13 razrednih odjela od kojih Matičnu školu Koprivnički Bregi pohađa 114 učenika, a područnu školu Glogovac pohađa 37 učenika.

U OŠ Koprivnički Bregi zaposleno je 8+1 na zamjeni učitelja razredne nastave, 17 učitelja predmetne nastave, 3 stručna suradnika i ravnatelj te 10 ostalih djelatnika (administrativno i tehničko osoblje) i 3 pomoćnika u nastavi.

**Obrazloženje programa rada školske ustanove**

Financijskim planom škole sredstva su planirana za provođenje glavnih programa: 7001 Redovni program osnovnog školstva i 7005 Program upravnog odjela.

Ovi programi provode se kroz sljedeće aktivnosti i projekte:

* A107001 Upravljanje i administracija
* A107002 Redovni rad OŠ
* A107004 Školska kuhinja
* K107001 Ulaganja u nefinancijsku imovinu
* A107011 Natjecanja-osnovne i srednje škole
* TT107011 Školska shema 2024./2025.
* TT107010 Prilika za sve 7

Za plaće i materijalna prava zaposlenih u školi osiguravaju se sredstva u državnom proračunu dok za redovnu djelatnost osnivač škole Koprivničko-križevačka županija dodjeljuje školi sredstva prema brojku učenika i razrednih odjeljenja kao i za podmirenje materijalnih rashoda za svakodnevno neometano održavanje nastave.

U matičnoj i područnoj školi radi školska kuhinja u kojoj se sukladno Eksperimentalnom programu „Osnovna škola kao cjelodnevna škola-Uravnotežen, pravedan, učinkovit i održiv sustav odgoja i obrazovanja” za sve učenike priprema doručak i ručak.

Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025., troškove prehrane za sve učenike podmiruje Ministarstvo znanosti, obrazovanja i mladih.

Ulaganja u nefinancijsku imovinu financiraju se sredstvima osnivača škole Koprivničko-križevačke županije, Općine Koprivnički Bregi te Ministarstva znanosti, obrazovanja i mladih. Od tih sredstava se nabavlja razna uredska i računalna oprema te didaktička pomagala za učionice kako bi se učenicima osiguralo što kvalitetnije i uspješnije odvijanje nastavnog procesa te provedne eksperimentalnog projekta cjelodnevne škole kao i dodatna ulaganja na građevinskim objektima u matičnoj i područnoj školi.

Sredstva za održavanje županijskih natjecanja školama osigurava osnivač Koprivničko-križevačka županija, a cilj nam je motivirati učenike za sudjelovanje na raznim natjecanjima kako na međuopćinskoj razini tako i županijskoj i državnoj.

U sklopu projekta „Školska shema 2024./2025.“ cilj je podjela voća i povrća te mlijeka učenicima svih razreda. Cilj projekta je promoviranje zdravih prehrambenih navika kako bi se povećao udio voća, povrća, mlijeka i mliječnih proizvoda u svakodnevnoj prehrani učenika te spriječila pretilost i bolesti uzrokovane neadekvatnom prehranom u dječjoj dobi.

U sklopu projekta „Prilika za sve 7“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru navedenog projekta OŠ Koprivnički Bregi ima tri pomoćnika u nastavi.

Prioritet škole je kvalitetno obrazovanje i odgoj učenika koje se ostvaruje kroz:

- stalno usavršavanje nastavnog kadra te podizanje nastavnog standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama;

- poticanje za sudjelovanje na sportskim aktivnostima, uključivanje kroz natjecanja na školskoj razini i šire;

- organiziranje zajedničkih aktivnosti učenika, roditelja i učenika tijekom izvannastavnih aktivnosti, upoznavanje kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

# - OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

Financijski plan Osnovne škole Koprivnički Bregi za 2025. godinu donesen je na sjednici Školskog odbora dana 14. studenoga 2024. godine.

Osnovna škola Koprivnički Bregi je u razdoblju 1.siječnja do 30. lipnja 2025. godine ostvarila sveukupno prihoda i primitaka u visini od 697.716,10 EUR, a indeks u odnosu na plan iznosi 55,93 dok u odnosu na prethodnu godinu indeks iznosi 112,44. Izvršeno je rashoda i izdataka u ukupnom iznosu od 782.754,88 EUR, a indeks u odnosu na plan iznosi 62,50 dok u odnosu na prethodnu godinu indeks iznosi 127,82.

# PRIHODI prema izvorima financiranja

U razdoblju od 1. do 30. lipnja 2025. godine ostvareno je prihoda poslovanja u visini od 697.716,10 EUR, a indeks je 55,93 u odnosu na plan dok u odnosu na prethodnu godinu indeks iznosi 112,44.

# 1.1. Prihodi od poreza za redovnu djelatnost

# Prihodi iz nadležnog proračuna i od HZZO-a temeljem ugovornih obveza

Prihodi od poreza za redovnu djelatnost ostvareni su u visini od 15.558,14 EUR, a indeks je 56,60 plana te 146,39 u odnosu na prethodnu godinu.

Prihodima se financira program – iznad zakonskog standarda za financiranje rashoda županijskih natjecanja, rashoda za materijal i energiju te rashoda za usluge za koja nisu dovoljna sredstva u zakonskom standardu.

# 1.2. Decentralizirana sredstva – osnovno školstvo

# Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 31.292,57 EUR, a indeks je 62,82 plana, dok je u odnosu na prethodnu godinu indeks 103,76. Ostvareni su prihodi za financiranje rashoda poslovanja u visini od 28.813,36 EUR te prihodi za financiranje rashoda za nabavu nefinancijske imovine u visini od 2.479,21 EUR. Prihodi za financiranje rashoda poslovanja su prihodi za financiranje redovne djelatnosti -zakonski standard.

**3.1. Vlastiti prihodi-proračunski korisnici**

# Prihodi od prodaje proizvoda i roba te pruženih usluga

Prihodi od prodaje proizvoda i roba te pruženih usluga i pripadajući rashodi, odnose se na prodaju prikupljenog starog papira i iznajmljivanje školske sportske dvorane.

U prvoj polovici 2025. godine ostvareno je prihoda u iznosu od 2.507,91 EUR, a indeks iznosi 37,54 od planiranog te 113,86 u odnosu na prethodnu godinu.

**4.5. Ostali nespomenuti prihodi-proračunski korisnici**

**Prihodi** **od upravnih i administrativnih pristojbi, pristojbi po posebnim propisima**

Prihodi od upravnih i administrativnih pristojbi, pristojbi po posebnim propisima, odnose se na prihode od zaposlenika škole za prehranu u školskoj kuhinji te ostale nespomenute prihode (uplate učenika za školski list) i sufinanciranje troškova režija dječjeg vrtića koji je u najmu u prostoru škole.

U prvoj polovici 2025. godine ostvareno je prihoda u iznosu od 5.099,76 EUR, a indeks u odnosu na plan iznosi 47,15 dok je indeks u odnosu na prethodnu godinu 106,53.

**Pomoći**

# 5.3. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 562.923,28 EUR te je indeks 60,16 plana, a u odnosu na prethodnu godinu 115,49. Ostvarene su tekuće pomoći Ministarstva znanosti, obrazovanja i mladih za troškove zaposlenika (plaće te materijalna prava zaposlenika).

# Pomoći- proračunski korisnici

# 5.5. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 59.605,62 EUR, a indeks je 33,18 plana dok je indeks u odnosu na prethodnu godinu 78,80. Ostvarene su tekuće pomoći Općine Koprivnički Bregi za troškove međuopćinskih natjecanja učenika, za troškove izrade školskog lista, za školu plivanja te ugradnju elektronske brane na ulaznim vratima matične škole. Također je ostvaren prihod od AZOO-a namijenjen za plaćanje radionica žsv-a njemački jezik. Ostvareni su i prihodi MZOM-a za nabavu udžbenike za nove učenike u šk.god. 2024/2025., za nabavu namirnica za školsku kuhinju za učenike te nabavu menstrualnih potrepština za učenice škole. Najveći dio prihoda ostvaren je za doznačena sredstva za provedbu eksperimentalnog programa cjelodnevne škole (B1 i B2 aktivnosti).

# 5.6. Pomoći iz proračuna – EU Županija

# Pomoći iz inozemstva i od subjekata unutar općeg proračuna

Tekući prijenosi između proračunskih korisnika istog proračuna temeljem prijenosa EU sredstava - ostvareno u visini od 17.227,93 EUR, a indeks je 49,27 plana dok je indeks u odnosu na prethodnu godinu 193,13 . Ostvarene su pomoći za tekući projekt Školska shema za nabavu voća i mlijeka za sve učenike škole te tekući projekt Prilika za sve 7, a škola ima tri pomoćnika u nastavi kojima su uz plaću, dnevnice i prijevoz na posao i s posla u sklopu projekta osigurana i sredstva za isplatu uskrsnice, dara za djecu, božićnice i regresa.

**6.3. Donacije**

Ostvarene su donacije u iznosu od 3.500,89 EUR za pokriće troškova dnevnica učitelja prilikom izvanučioničkih nastava, donacija grupe mještana općine Koprivnički Bregi za izradu vanjske ograde u dvorištu matične škole te donacija za osvojeno 1. mjesto na natječaju na temu gospodarenja otpadom, a indeks je 238,64 plana dok je indeks u odnosu na prethodnu godinu 448,83.

**7.3. Prihodi od naknade šteta s osnova osiguranja**

U prvoj polovici 2025. godinu nisu ostvareni prihodi s obzirom da nije bilo prijava šteta na imovini škole, a indeks je 0,00 plana kao i u odnosu na prethodnu godinu.

# RASHODI prema ekonomskoj klasifikaciji

Rashodi poslovanja u prvoj polovici 2025. godine izvršeni su u iznosu od 782.754,88 EUR, a indeks je 62,50 planiranog dok u odnosu na prethodnu godinu indeks iznosi 127,82.

# 31 Rashodi za zaposlene

Rashodi za zaposlene izvršeni su iznosu od 662.381,83 EUR, indeks je 68,70 plana, a u odnosu na prethodnu godinu 135,95. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće.

Bilježi se povećanje rashoda za plaće zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) te zbog povećanja broja zaposlenih djelatnika koji je bio potreban zbog ulaska škole u eksperimentalni program cjelodnevne škole.

# 32 Materijalni rashodi

Materijalni rashodi izvršeni su u iznosu od 106.357,00 EUR, a indeks je 42,04 plana dok u odnosu na prethodnu godinu indeks iznosi 87,35. Obuhvaćaju naknade troškova zaposlenicima, rashode za materijal i energiju te rashode za usluge i ostale nespomenute rashode poslovanja. U prvoj polovici 2025. godine zaposlenici su više sudjelovali na stručnim skupovima škola koje su u projektu cjelodnevne škole pa su stoga povećani troškovi naknade za prijevoz. Od planiranih radova za 2025. godinu izvršeni su stručni servisi i redovita ispitivanja. Povećanje bilježe rashodi ostalih usluga te nespomenutih rashoda poslovanja koji su nastali ulaskom škole u eksperimentalni program cjelodnevne škole (provedba B1 i B2 aktivnosti).

# 34 Financijski rashodi

Financijski rashodi izvršeni su u ukupnom iznosu od 8,30 EUR, a indeks je 4,56 plana dok u odnosu na prethodnu godinu bilježi pad indeksa od 14,29. U cijelosti se odnose na ostale financijske rashode (usluge platnog prometa i zatezne kamate).

**36 Pomoći dane u inozemstvo i unutar općeg proračuna**

Rashodi za troškove prehrane i prijevoza učenika na međuopćinska natjecanja izvršeni su u iznosu od 102,00 EUR, a indeks iznosi 15,38 plana dok u odnosu na prethodnu godinu povećanje indeksa iznosi 823,24.

**38 Rashodi za donacije, kazne, naknade šteta i kapitalne pomoći**

Rashodi su izvršeni u iznosu od 319,50 EUR, a indeks iznosi 97,26 u odnosu na plan kao i na prošlu godinu. Rashodi se odnose na sredstva MZOM-a za nabavu higijenskih potrepština za učenice naše škole.

# 42 Rashodi za nabavu nefinancijske imovine

Rashodi za nabavu nefinancijske imovine izvršeni su u iznosu od 13.586,25 EUR, a indeks iznosi 39,81 plana dok indeks u odnosu na prethodnu godinu bilježi povećanje od 449,17 zbog dobivenih značajnih sredstava od strane MZOM-a za provedbu eksperimentalnog programa cjelodnevne škole (provedbe B1 i B2 aktivnosti). U prvoj polovici 2025. godine nabavljena je uredska oprema i namještaj, sportska oprema, uređaji i strojevi za ostale namjene te knjige i stručna literatura za potrebe školske knjižnice.

**45 Rashodi za dodatna ulaganja na nefinancijskoj imovini**

Do kraja 2025. godine planira se ostvariti 2.000,00 EUR rashoda od sredstava Općine Koprivnički Bregi za dodatna ulaganja na građevinskim objektima matične i područne škole. Stoga indeks u odnosu na plan iznosi 0,00.

**- OBRAZLOŽENJE PRENESENOG VIŠKA ODNOSNO MANJKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE**

**REZULTAT POSLOVANJA – MANJAK PRIHODA**

**Prijenosi sredstava po izvorima financiranja:**

|  |  |  |  |
| --- | --- | --- | --- |
| **Izvori financiranja** | **Preneseno iz prethodne godine** | **Izvršeno 1-6/2025** | **Rezultat po izvorima financiranja na dan 30.06.2025.** |
|  |  |  |  |
| Izvor 1.1 i 1.2 Županija IZS i decentralizirana sredstva | -38.579,11 | +7.472,24 | -31.106,87 |
| Izvor 3.1 Vlastiti prihodi | -1.746,08 | +2.340,66 | +1.284,11 |
| Izvor 4.5 Ostali nespomenuti prihodi | -1.723,89 | +1.730,92 | +7,03 |
| 5.3 Pomoći od ostalih subjekata unutar opće države | 0,00 | -90.202,79 | -90.202,79 |
| Izvor 5.5 Pomoći | +32.055,75 | -8.447,56 | +23.608,19 |
| Izvor 5.6. Pomoći iz proračuna – EU županija | -203,63 | +203,63 | 0,00 |
| Izvor 6.3 Donacije | +135,88 | +1.864,12 | +2.000,00 |
| **UKUPNO** | **-9.371,55** | **-85.038,78** | **-94.410,33** |

Ukupno stanje na računima podskupine 922 u Glavnoj knjizi i u Financijskim izvještajima na dan 31.12.2024. iznosi -9.371,55 EUR. U razdoblju od 1. do 6. mjeseca ove godine ostvaren je manjak prihoda i primitaka u iznosu od -85.038,79 EUR te je za sljedeće razdoblje raspoloživ manjak prihoda i primitaka u iznosu od -94.410,33 EUR.

Prema Odluci o raspodjeli rezultata, a što će biti uvršteno u I. Izmjene i dopune financijskog plana za 2025. godinu, viškom iz prethodne godine financiraju se operativni troškovi za provedbu eksperimentalnog programa cjelodnevne škole, rashodi za provedbu B1 i B2 aktivnosti u sklopu eksperimentalnog programa cjelodnevne škole kao i stručnog usavršavanja i razmjene iskustava sa školama partnerima u projektu CDŠ-a te plaćanje troškova honorara vanjskim suradnicima/predavačima na županijskom stručnom vijeću iz njemačkog jezika. Što se tiče manjka iz prethodne godine, a koji se odnosi na potraživanja za prihode poslovanja iz nadležnog proračuna (računa koji su knjiženi u 12. mjesecu 2024. godine, a plaćeni su tokom siječnja 2025. godine), manjak je pokriven osim onog dijela koji se odnosi na dospjele obveze u iznosu od 30.819,25 EUR. Navedene obveze odnose se na neplaćene račune za izvođenje građevinskih radova za provedbu CDŠ-a iz razloga što su nakon završetka radova pregledom radova utvrđeni nedostaci koji se još uvijek nisu otklonili, a izvođač radova je školi ispostavio račune sa dospijećem u 12. mj. 2024. godine. Stoga će se dospjele obveze podmiriti u onom trenutku kada nedostaci budu otklonjeni, a osnivač škole Koprivničko-križevačka županija odobri plaćanje računa s obzirom da je taj iznos osigurala županija iz vlastitih sredstava. U prvoj polovici 2025. godine ostvaren je višak prihoda i primitaka na vlastitim izvorima od iznajmljivanja dvorane te prodaje papira kao i ostalim nespomenutim prihodima od uplata djelatnika za školsku kuhinju, uplata dječjeg vrtića koji se nalazi u prostoru škole za sufinanciranje režija te donacijom za osvojeno 1. mjesto škole na natječaju na temu gospodarenja otpadom dok je manjak prihoda i primitaka ostvaren na pomoćima od ostalih subjekata unutar opće države za plaću djelatnika za mjesec lipanj za koju će prihod biti knjižen tokom mjeseca srpnja 2025. godine.

**POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2025. GODINU**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Osnovna škola Koprivnički Bregi nema ugovorenih kredita i zajmova niti obveza po takvoj osnovi.

VODITELJICA RAČUNOVODSTVA: RAVNATELJ ŠKOLE:

Martina Prvčić, univ.mag.oec. Mario Sinovec, dipl.ing.mat.

PREDSJEDNICA ŠKOLSKOG ODBORA:

Suzana Vusić, uč.